aksjeeierregister
Store norske leksikon,Jus,Formuerett,Selskapsrett
Aksjeeierregister er et register over aksjonærene, eierne, i et allmennaksjeselskap eller aksjeselskap. Registeret skal føres av alle selskap som er registrert i et verdipapirregister. Aksjeselskap som ikke er registrert i et verdipapirregister skal føre aksjeeierbok.
Vanligvis kan erververen av en aksje ikke utøve rettigheter i selskapet før det er registrert i aksjeeierregisteret eller aksjeeierboken. Innhold Aksjeeierregisteret inneholder blant annet opplysninger om selskapets navn, aksjekapital, aksjenes pålydende, aksjonærenes navn, fødselsnummer og adresse, og antall aksjer som eies av den enkelte aksjeeier. Registeret skal også inneholde opplysninger om ulike aksjeklasser og begrensning i adgangen til å omsette aksjene. Overdragelse Ved overdragelse av aksjer skal den nye eier registreres i aksjeeierregisteret. Tilgjengelighet Opplysningene i aksjeeierregisteret skal holdes tilgjengelige for enhver. Les mer i Store norske leksikon verdipapirregisteret aksjeeierbok